เจ้าของเดียวกับบ้านสเต็ก ตรงข้ามโรงเรียนสตรีภูเก็ตค่ะ แต่ร้านนี้จะดูโล่งสบายกว่า ร้านอยู่ข้างที่ทำการอบต.วิชิต กู้กูเลยค่ะ ร้าน 1 คูหา ขายทั้งสเต็ก อาหารจานเดียวสัญชาติญี่ปุ่น อาหารตามสั่ง และน้ำปั่น บรรยากาศโล่งสบาย มีโต้ะเหล็กตั้งอยู่หน้าร้านพร้อมปักร่ม

วันนี้สั่ง
- ข้าวหมูคัตซึด้ง (50฿): หมูชุบแป้งทอดราดด้วยไข่พร้อมซอสและหัวหอม อร่อย เทียบชั้นกับฟูจิได้อยู่ค่ะ หมูเน้นๆด้วย

- สุกี้แห้งกุ้ง (55฿): ผัดมาเปียกๆแลดูไม่น่ากิน แต่อย่าตัดสินแค่รูปลักษณ์ภายนอกนะคะ เพราะอร่อยใช้ได้เลย 

- ผัดผักบุ้งหมูสับราดข้าว (45฿): ให้ผักบุ้งน้อยไปหน่อย แต่รสชาติผ่านค่ะ ใครไม่ทานเผ็ดต้องบอกนะ เพราะเค้าจะใส่พริกตำมาด้วย

- สลัดไข่ต้ม (50฿): ก็สลัดทั่วไปค่ะ แต่เหมือนจะแช่เย็นมานานเกิน ผักเย็นชืดเลย 

ราคาเบาสบายกระเป๋า แต่เสียดายรอนานไปหน่อยถ้าสั่งเป็นอาหารตามสั่ง